Zrážka vlaku s kamiónom v Dunajskej Strede: Jeden mŕtvy, 21 zranených

Dopravná nehoda osobného vlaku s kamiónom na železničnom priecestí v Dunajskej Strede si vyžiadala život vodiča nákladného vozidla. Vo vlakovej súprave sa nachádzalo 50 osôb, pričom 21 z nich utrpelo zranenia. Následkom zrážky došlo k vykoľajeniu vlaku. Pri nehode došlo aj k úniku motorovej nafty. Zranených na mieste ošetrovali privolaní záchranári.